เตรียมนำ UCEP COVID -19 Plus เสนอเข้า ครม. อนุมัติงบประมาณ ในวันพรุ่งนี้
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดเผยว่า ในวันพรุ่งนี้(8 มี.ค.65) จะนำเรื่อง UCEP COVID -19 Plus เสนอเข้าที่ประชุมคณะรัฐมนตรี (ครม.)อีกครั้ง เพื่อตอบข้อสงสัยทั้งหมดที่ ครม.ถามกลับเมื่อ 2 สัปดาห์ที่แล้ว ชัดเจนว่า คนป่วยเยอะขึ้นการให้คนครองเตียงมากที่สุดไม่ใช่หลักที่ควรทำ ยิ่งคนป่วยเยอะยิ่งต้องแยกคนที่อาการน้อย ให้รักษาแบบหนึ่ง อาการกลางรักษาแบบหนี่ง เพื่อให้คนอาการหนักที่ต้องเข้าถึงเตียงจะได้มีเตียงอย่างแน่นอน ยืนยันเรื่องที่เข้า ครม. ไม่ใช่เรื่องเลิก หรือไม่เลิก UCEP COVID -19 Plus แต่ที่เข้า ครม. เพื่อขอการอนุมัติงบประมาณที่ต้องใช้กับ UCEP COVID -19 Plus เพื่อให้มีเงินจ่าย รพ.เอกชน ที่รับผู้ป่วยโควิดสีเหลือง สีแดง เป็นลักษณะฉุกเฉิน ตามเกณฑ์ UCEP COVID -19 Plus ให้ได้รับการเงินเร็วไม่ติดขัด เพราะมีปัญหาการเบิกจ่าย ปรับหมวดให้เบิกจ่ายได้เร็วขึ้น เพื่อไม่ให้กระทบการให้บริการ ส่วนผู้ป่วยสีเขียวที่มีอาการน้อย ถึงไม่มีอาการ ไม่เข้าข่าย UCEP COVID -19 Plus  ไปใช้บริการฉุกเฉินใน รพ.เอกชนไม่ได้ แต่ยังรับบริการให้รักษาฟรีในระบบ บ้าน HI CI หรือ OPD COVID ได้